**Практыкаванне 2. ТЭМА: « Сям’я і Я»**

1. Намалюйце герб свайго роду і распавядзіце, што ён абазначае.

|  |
| --- |
|  |

1. **Гуляемся з пальчыкамі: па адным згінаем і выпростваем пальчыкі, асобны на кожнага сваяка, прамаўляючы:**

|  |  |
| --- | --- |
| Гэты пальчык – татачка, гэты пальчык – мамачка, татаў тата – наш дзядуля, мама татава - бабуля, мамін тата – наш дзядуля, мама маміна – бабуля,  | дзядзька - гэта мамін брат, цётка – маміна сястра, а яшчэ – мой брат і я, у нас – вялікая сям’я!**(У канцы паціраем далоні)** |

*Увага! Вы можаце рэдагаваць спіс сваякоў (прадзед мой – дзядуля татаў, прабабуля – бабця мамы, мой пляменнік – братаў сын і г.д.), дадаваць імёны. Забаўна, калі парныя пальцы адпавядаюць адной ступені сваяцтва па мячы і па кудзелі.*

1. **Устаўце словы, што абазначаюць сваякоў, кіруючыся рыфмай.**

\_\_\_\_\_\_\_\_\_ будуе хату. \_\_\_\_\_\_\_\_\_ выйшла ў краму. \_\_\_\_\_\_\_\_\_\_\_\_\_ прасуе кашулю. \_\_\_\_\_\_\_\_\_\_\_\_ крышыць цыбулю. \_\_\_\_\_\_\_\_\_\_\_\_\_ пашыла падушку. \_\_\_\_\_\_\_\_\_\_\_\_\_\_ папрала анучкі. \_\_\_\_\_\_\_\_\_\_\_\_\_ знайшла рукавічкі. \_\_\_\_\_\_\_\_\_\_\_\_\_ зрабіў самакат. \_\_\_\_\_\_ паехаў у млын.

**А як ў вашай сям’і размеркаваныя абавязкі?**

1. **Бацькоўства = імя па бацьку. Бацькоўства дапамагае ўстанавіць, хто чый сын альбо дачка, але толькі па мячы (па мужчынскай лініі). Дзеці Андрэя – Андрэевічы, дзеці Алега – Алегавічы і г.д. Якое ў цябе бацькоўства? А цяпер - некалькі задач.**

**А.** У Ларысы дачка Марыя Юр’еўна. Як зваць мужа Ларысы (тату Марыі?)

**Б.** Кірыл Пятровіч Жук ходзіць у садок. Водзіць яго дзядуля Мікалай Сцяпанавіч. А бацьку хлопчыка завуць Пётр Андрэевіч. Ці можа такое быць?

**В.** Да бабулі Адэлі Станіславаўны прыехалі на 100 год унукі Васіль Мікалаевіч, Антаніна Валер’еўна, Ксенія Яўгенаўна, Мікіта Мікалаевіч. Ці можам мы сказаць, колькі дзяцей у Адэлі Станіславаўны і як іх завуць, калі ўсе яе дзеці прыехалі на юбілей і ўсе прывезлі сваіх дзяцей?